Brignen

Ar brignen, pe brignon, zo ur boued diwar greun edoù, gwinizh-du, kerc'h, heiz, damvalet. Anv a gaver er c'hanaouennoù kozh eus yod graet diwar ar brignen. 
Hervez un notenn e Soniou Breiz Izel, gant Fañch an Uhel e oa  bleud kerc'h glec'hiet d'ober soubenn dreut ma veze lakaet legumaj, evel er soubenn druz, ha laezh dous alies (eil levrenn, pajenn 70). 

Gerdarzh
Kavout a reer ar ger e Katolikon Jehan Lagadeuc. Dont a rafe ar ger eus brenn.

Soubenn ar brignen
Meneget eo yod brignen ha kaot brignen e Geriadur Gregor. 
Meneget eo Soubenn ar brignen en Nouvelles Conversations en breton et en françaishttp://digital.nls.uk/early-gaelic-book-collections/pageturner.cfm?id=80915835&mode=transcription, e 1857.
 Meneget eo ivez e Soniou Breiz Izel, en ur ganaouenn : 
Bremañ me 'renk dibriñ soubenn
Hep na brignon nag amanenn
Hep na brignon nag amanenn
Ur bannac'h dour, un tamm holen
 Meneget eo c'hoazh en ur ganaouenn eus Leon, Soubenn ar brignen http://mediatheque.dastum.net/PrintRecord.htm?record=964712478299   :
Gwechall e ti ma zad 
Soubenn ar brignon 'oa ket mat
Met bremañ pa'z on dimezet 
Soubenn ar brignon am eus bepred.
 Meneg zo anezhi er romant Emgann Kergidu.

Anv-tud
Brignen ha Le Brignonen(n) zo anvioù-tiegezh.

Broioù all
E Rusia e oa anavezet evel kacha, graet gant gwinizh-du, ha meuz ordinal ar gouerien e oa. 

Pennadoù kar
brignen-bihan
brignen-logod

 Notennoù 

Rummad:Keginerezh Breizh
Rummad:Soubennoù